paragraph_text: Blagoslov obitelji obično se obavlja u vremenu nakon Božića do blagdana Sveta tri kralja, a nekada i duže. U pratnji svećenika može biti ministrant, sakristan ili neka druga osoba. Svećenik obitelji kao uspomenu na blagoslov daje naljepnicu, na kojoj je sveta slika, godina i slova C + M + B. Slova C, M i B označavaju tradicionalna imena mudraca (Gašpar (lat. Casparus), Melkior i Baltazar), ali također i latinski blagoslov „Christus mansionem benedicat” ('Neka Krist blagoslovi ovu kuću').<ref>https://www.baylor.edu/content/services/document.php/159118.pdf Preuzeto 12. siječnja 2022. U nekim pak krajevima još uvijek postoji običaj da svećenik ili njegov pratitelj na nadvratniku kredom ispiše godinu blagoslova i spomenute inicijale.<ref>http://www.zupa-svjosip-losik.hr/hr/article/343/blagoslov_obitelji_je_u_tijeku_znate_li_%C5%A1to_zna%C4%8De_slova_c%2Bm%2Bb Preuzeto 12. siječnja 2022. U većini župa običaj je, da se prigodom blagoslova obitelji i doma daje dar za Crkvu.